**2 нче вариант**

**1 нче өлеш**

***Әлеге өлештәге биремнәрне (А1-А30) үтәгәндә, 1 нче номерлы җавап бланкында эшләнә торган биремнән аста урнашкан, дөрес дип табылган җавап шакмагына "х" билгесе куегыз.***

**А1.** Кайсы җөмләдә *җырлап* сүзе туры мәгънәдә кулланылган?

1) Эшләре җырлап бара.

2)Конкурста җырлап, лауреат исемен алды.

3) Бу оек җырлап кына сүтелә

4) Математикадан имтиханны җырлап кына бирде.

**А2**. Ш зат, берлек санда, барлыкта, йөкләтү юнәлешендә килгән хикәя фигыль кулланылган җөмләне күрсәтегез.

1) Бөтен җир өстеннән шау-шулы тормыш болыты агыла.

2) Кышкы каникулдан соң аларның сыйныфына тагын бер малай килде.

3) Бераз тын гына утырып тора ул, кояшта каурыйларын чистарта, җырлап ала.

4) Бүген һәр бала үзе теләгәнчә ял итте.

**АЗ.** Татар теленең орфоэпик нормасына туры килмәгән сүз кулланылган җөмләне күрсәтегез.

1) Койма буеннан, чулпыларын чылтыратып, үзара көлешә-чыркылдаша, кызлар узып бара.

2) – Яле, егет, үз киемнәреңне сал да менә бу лавсан кәчтүмне киеп җиппәр. (Ф.Яруллин)

3)Малайларның бик күбесе инде билет алырга акча җүнәткәннәр иде.

4) Ерак патшалыктан, сине алып китәр өчен, илчеләр килде.

**А4**.Сөйләм сафлыгына зыян китерә торган сүз кулланылган җөмләне күрсәтегез.

1) Каты көрәш дулкыннары арасында минем җаным рәхәтләнә, йөрәгем үзенә көч ала, гайрәт ала.(Г.Ибраһимов)

2) Мин артык дулкынланудан калтыранган кулларым белән балыкны үрдәк оясыннан тотып алдым. (Г.Сабитов)

3)Үзен чолгап алган боҗраның әкрен-әкрен киңәя баруы томан аша аңа күренә дә күренми дә кебек. (М.Галиев)

4)Шундый зур батырлык эшлә дә, понимаешь, бүләк тә алма, ди. (Ф.Яруллин)

**А5.**Әдәби тел нормасына туры килмәгән кушымчалы сүз кулланылган җөмләне күрсәтегез.

1) Көннәр үтә, гүя алар зур каланың түбәндәге шау-шуы кебек тонык кына гүләп, читләтеп үтә.(Ә.Еники)

2)Ни кызыкса да, Гапсаттар чыланып беткән малайларның уенына катнашып китә алмады. (Л.Ихсанова)

3) Суыкта алсуланган бәләкәй йодрыклары белән күзләрен уа-уа, кычкырып еламакта иде кыз.

4) Мөхәммәт яшәүнең кадерен, тәмен, ямен яшьтән үк белде.

***Текстны укыгыз һәм А6-А11 нче биремнәрне үтәгез***

1) ... 2)Кояш та күренми <...> көне дә әллә нинди соры гына, ә тамчылар шыбырдашып тамалар да тамалар. 3) Болар инде язгы тамчылар, төнлә дә тама торган апрель тамчылары. 3) Колак салып тыңласаң, ... бу тамчылар тамуында, язгы авазларның бу беренче җырында бүтән музыканы да ишетергә мөмкиндер. 4) Җиңү җыры да шулай ерактан башлана бит. 5) Ләкин кем аны бүген тыңлый? 6) Мансур өчен, мәсәлән, бу минутта тамчылар тамуы гына түгел, зур дөнья үзе дә, аның шау-шуы да, кайгысы-шатлыгы да, хәтта кешеләре дә юк иде. 7) Ул үзе дә гүя юк иде. 8) Тик акылы, күзләре һәм куллары гына бар. 9) Аның бөтен зиһене операция өстәлендә яткан авыруга юнәлгән.*(Г. Әпсәләмов)*

**А6.** Түбәндә бирелгән җөмләләр арасыннан кайсы җөмлә текстның беренче җөмләсе булып урнашырга тиеш?

1) Салкын кыш айлары үтеп китте, ямьле яз җитте.

2) Иртәдән бирле түбә кыекларыннан тамчылар тама.

3) Язны яратмаган кеше бармы икән?

4) Яз кешене яшәртә, табигатьне җанландыра.

**А7.** 3 нче җөмләдә бирелгән күп нокталар урынына мәгънә буенча туры килгән сүзне күрсәтегез.

1) хәер2) әмма3) ниһаять4) бәлки

**А8** 2 нче җөмләдә <...> тамгасы урынына кайсы тыныш билгесе куелырга тиеш?

1)өтер 2) ике нокта

3) сызык 4) нокталы өтер

**А9.**  Җөмләләрнең оештыручы үзәге дөрес билгеләнгән очракны күрсәтегез.

1) музыканы ишетергә (3 нче җөмлә)

2) җыры башлана (4 нче җөмлә)

3) бүген тыңлый (5 нче җөмлә)

4) зиһене операция өстәлендә (9 нчы җөмлә)

**А10.**Текстның 6 нчы җөмләсендәге *кешеләре*сүзенең басымы кайсы иҗеккә төшә?

1) беренче иҗеккә 2) икенче иҗеккә

3) өченче иҗеккә 4) дүртенче иҗеккә

**А11.**9 нчы җөмләнең төрен билгеләгез.

1) гади, җәенке, тулы, бер составлы хикәя җөмлә

2) гади, җәенке, тулы, ике составлы, хикәя җөмлә

3) гади, җыйнак, тулы, ике составлы, хикәя җөмлә

4) тезмә кушма җөмлә

**А12** Бәйлек ярдәмендә бәйләнгән сүзтезмәне күрсәтегез.

1)урамнан узучылар

2) көзге яңгыр

3) яңгырдан соң кыздыра.

4) таң алдыннан кайта

**А13.** Түбәндә китерелгән җөмләдә аерымланган хәлнең төрен күрсәтегез:

*Ул кайчакны, көне буе синең белән уйнап йөрсә дә, бер генә сүз дә әйтми.*

1) кире хәл2) шарт хәле3) вакыт хәле4) сәбәп хәле

**А14**. Катнаш кушма җөмләне күрсәтегез.

1) Шунысы да гаҗәп күңелле иде: нәкъ бу араларда гына көннәр йомшарып китте дә, өстән җиңелчә кар явып торды. ( М.Шабай)

2) Минем абый атларны борган арада, юл әйберләре онытылып калмасын дип, мин өйгә тагын бер тапкыр кереп чыктым. ( М.Әмир)

3)Садыйк абзыйның сүзен әби тыңламый, шул сәбәптән әби балык пешерергә бер аягы сынган өчаяктан башка савытны безгә бирми иде. (Г.Камал)

4) Без торганда, Гөлбикәнең самовары кайнаган, коймагы пешкән, комганына җылы су салынган иде ( Г.Ибраһимов)

**А15**. Кире сүз тәртибе кулланылган вариантны күрсәтегез.

1) Әни кеше ак яулыгын маңгай турыннан артка кайтарып бәйләгән.

2)Бу гаиләдә үзенең тулы хокуклы җан иясе икәнлеген дә, үзен ничек яратуларын да яхшы сизә иде ул.

3) Мондый ямьсез күренешкә тап булса да, Зөлфия башта сөенде.

4) Уч төбе хәтле генә җирдә дүрт тирәк агачы үсеп утыра.

**А16.** Фонетик принципка буйсынып язылган очракны билгеләгез.

1)имәнлек; 2)яшел;

2) 10%ка артык; 3)КФУ.

**А17**. Тарихи-традицион принципка буйсынып язылган очракны күрсәтегез.

1. медколледж; 2) помидор;
2. балалар; 4)2%лы

**А18.** Сүзләрдә *ь* билгесе язылган очракны күрсәтегез.

1) бер...юлы, шәл...яулык 2) ал...япма, ар...як

3)шәфәк..., балиг... 4) дәг...ва, тәк...ва

**А19.** Ялгызлык исеме (исемнәре) кулланылган җөмләне күрсәтегез.

1. Кайчандыр зөбәрҗәт ут булып дөрләп янган, ә хәзер тоныклана калган чәчәкле җиргә яңгыр коя да коя. (А.Хәсәнов)
2. Чал төлке - бик сылу җәнлек. (Ә.Еники)
3. Бөтен институт студентлары алдында беренче мәртәбә уйнавына карамастан, гыйлемдар үз ролен менә дигән иттереп башкарды.
4. Кошлардан башка әле бар җиһан татлы йокыда. (Ф.Садриев)

**А*20.*** *Фестиваль* сүзенә дөрес кушымча ялганган очракны күрсәтегез. 1)фестиваленә ; 2) фестивалынә

3) фестивалына 4) фестивалена

**А21.** Җөмләләрдә аерып бирелгән сүзләрнең аерым язылырга тиешле очрагын күрсәтегез.

1) Менә кызның туып-үскән ата йорты белән САУ(БУЛЛАШУ) сәгатьләре килеп җитте.

2 ) Ипи салу ХАТЫН(КЫЗНЫҢ) бер тәүлеккә сузылган эше.

3) Тагын БЕР(АЗДАН) урамнар атларының ял-койрыкларына кызыл чуклар таккан егетләр, яшүсмер малайлар белән тула.

4)Мине САБАН(ТУЕ) көнне иртүк уятып, кулымы янчык дәрәҗәсеннән аз гына үткән кечкенә бер капчык тоттырдылар.

**А22**. Дөрес билгеләмәне күрсәтегез.

1) -мы/-ме, -мыни/-мени, -дыр/-дер, -тыр/-тер, -чы/-че, -сана/-сәнә кисәкчәләре сызыкча аша языла.

2) -мы/-ме, -мыни/-мени, -дыр/-дер, -тыр/-тер, -чы/-че, -сана/-сәнә кисәкчәләре кушылып языла.

3) -мы/-ме, -мыни/-мени, -дыр/-дер, -тыр/-тер, -чы/-че, -сана/-сәнә кисәкчәләре аерым языла.

4) -мы/-ме, -мыни/-мени, -дыр/-дер, -тыр/-тер, -чы/-че, -сана/-сәнә кисәкчәләре төрлечә язылырга мөмкин.

**А23**. Җөмләдә <...> тамгасы урынына тыныш билгесенең куелышы дөрес билгеләнгән очракны күрсәтегез: *Шул чаклысы да ачыкланды <...> ул әби агач артындагы машинаны күргән булган икән*.

1) Биредә өтер куела.

2) Биредә бернинди дә тыныш билгесе куелмый.

3) Биредә сызык куела.

4) Биредә ике нокта куела.

**А24.** Билгеләмәне дөрес итеп тәмамлагыз:

*Ялгызак мөнәсәбәтле сүзе булган баш җөмлә алдан килсә...*

1) сызык куела

2) өтер куела

3) ике нокта куела

4) нокталы өтер куела.

**А25.** Бер генә өтер куелырга тиешле җөмләне күрсәтегез (тыныш билгеләре куелмаган).

1. Тау өстенә менеп ял йорты капкасыннан кергәч тә әле байтак бардылар.
2. Бармакларның җиңелчә кагылуыннан ук тузганак таҗлары һавага очты.
3. Камил сихерләнгәндәй компьютердан күзен ала алмады.
4. Ул күзәтү белән артык мавыгып сөйләшергә әзерләнмәгән иде.

**А26.**Түбәндәге җөмләдә тыныш билгеләре дөрес куелган очракны күрсәтегез:  *Тукайның тормышы(1) күз яшьләре белән(2) ачынып көлү белән(3) фикер һәм җыр белән тулы тормыш.*

1) (1)өтер, (2) өтер, (3) өтер

2) (1) ике нокта, (2) өтер, (3) өтер

3) (1) сызык, (2) өтер, (3) өтер

4) (1) өтер (2) сызык, (3) өтер

**А27**.Билгеләмәне дөрес итеп тәмамлагыз: Аныкланмышы тәрҗемә итеп яки аның турында өстәмә аңлатма биреп килгән аныклагычлар

1) җәяләр эченә алына

2) янында сызык куела

3) янында өтер куела

4) куштырнаклар эченә алына

***Текстны укыгыз һәм 28‒30; 31‒38; 39 нчы биремнәрне эшләгез***

1)Яз. 2)Бар дөнья, табигать, урманнар, кырлар, агачлар, бөреләр яз белән тулган. 3)Кардан арчыла гына башлаган урам асфальтында ике күгәрчен гөрләшә-гөрләшә туй биюе бии. 4)Алар ике-өч адым читкә китәләр дә, канатларын җилпи-җилпи йөгереп килеп, сагынышкандай, бер-берсенә сыенышалар. 5)Аннары бик озак, томшыкларын томшыкка куеп, сөю сүзләре сөйлиләр... 6)Юк, сөйләмиләр – җырлыйлар...

7)Кинәт әлеге бәхетле пар күгәрчен янына шаулап уйнап йөргән малайлар төркеме ягыннан бер таш килеп төште. 8)Яннарыннан гына сызгырып үткән афәттән куркынып, әлеге гашыйк күгәрченнәр читкә омтылдылар... 9)Ләкин бу хәл күз ачып йомган арада булды, кошлар, үзләре дә сизмәстән, икесе ике якка очып югалды.

10)Мин шомланып көтә башладым. 11)Кабаттан табышырмы соң бу ике мәхәббәт кошы, өзелеп калган җырларын дәвам итәрләрме? 12)Мин утырган Тынычлык мәйданына тагын килерме алар?...

13)Әмма саргылт таш кисәген икмәк сыныгына охшатып чукыган чыпчыкларга карап күпме генә утырсам да <...> таныш күгәрченнәр мәйданда башка күренмәделәр. 14)“Кешеләр тормышы кошлар тормышыннан ни белән аерыла соң?”- дип уйладым мин бу минутта.15) Кайчак кешеләр, үзләре дә сизмәстән, саксыз кыланып, күпме яшь мәхәббәтләрне, саф хисләрне җимерәләр, күпме язмышны шулай җиңел генә хәл итәләр дә куялар. ( Г.Гыйльманнан)

**А28.**Чагыштыру кулланылган җөмләне күрсәтегез.

1. Бар дөнья, табигать, урманнар, кырлар, агачлар, бөреләр яз белән тулган.
2. Алар ике-өч адым читкә китәләр дә, канатларын җилпи-җилпи йөгереп килеп, сагынышкандай, бер-берсенә сыенышалар.
3. Әмма саргылт таш кисәген икмәк сыныгына охшатып чукыган чыпчыкларга карап күпме генә утырсам да, таныш күгәрченнәр мәйданда башка күренмәделәр.
4. Кайчак кешеләр, үзләре дә сизмәстән, саксыз кыланып, күпме яшь мәхәббәтләрне, саф хисләрне җимерәләр, күпме язмышны шулай җиңел генә хәл итәләр дә куялар.

**А29.**Текстта кулланылган фразеологик әйтелмәне күрсәтегез.

1) гөрләшә-гөрләшә туй биюе бии (3 нче җөмлә)

2) сөю сүзләре сөйлиләр (5 нче җөмлә)

3) күз ачып йомган арада булды (9 нчы җөмлә)

4) саф хисләрне җимерәләр (15 нче җөмлә)

**АЗО.**  Текстта сөйләмнең төгәллеге таләбе сакланмаган җөмләне күрсәтегез.

1)Бар дөнья, табигать, урманнар, кырлар, агачлар, бөреләр яз белән тулган.

2) Яннарыннан гына сызгырып үткән афәттән куркынып, әлеге гашыйк күгәрченнәр читкә омтылдылар...

3)Кабаттан табышырмы соң бу ике мәхәббәт кошы, өзелеп калган җырларын дәвам итәрләрме?

4)“Кешеләр тормышы кошлар тормышыннан ни белән аерыла соң?”- дип уйладым мин бу минутта.

**2 нче өлеш**

|  |
| --- |
| ***Әлеге өлештәге биремнәрне үтәгәндә, үз җавапларыгызны 1 нче номерлы җавап бланкында В1‒В8 нче саннарының уң ягына беренче шакмактан башлап языгыз. Һәр хәреф яки цифр аерым шакмакка язылырга тиеш. Сүзләр яки цифрлар, санап үтелгәндә, аерым шакмакка куелган өтерләр белән аерыла. Җавапларны язганда, буш шакмаклар калдырырга ярамый*** |

|  |
| --- |
| ***31–33 нче биремнәргә җавапларны сүзләр белән языгыз*** |

**31.** 1-3 нче җөмләләрдән парлы сүзне табып, күчереп алыгыз.

**32.**10-15 нче җөмләләрдән *чиста* сүзенең синонимын табып, күчерепалыгыз.

**33**. 13 нче җөмләдә <...> тамгасы урынына кайсы тыныш билгесе куела?

***34‒38 нче биремнәргә җавапларны цифр белән күрсәтегез***

**34.** 1-3 нче җөмләләрдән рус теле аша Европа телләреннән кергән сүзләр кулланылган җөмләнең санын күрсәтегез.

**35.** 13-15 нче җөмләләрдән сыйфат фигыль кулланылган җөмләнең санынкүрсәтегез.

**36**. Тексттан сорау җөмләләрнең санын күрсәтегез.

**37**. 7-12 нче җөмләләрдән иярченле кушма җөмләнең санын күрсәтегез.

**38.** Тексттан фикернең тәмамланмавын белдергән җөмләләрнең санын арта бару тәртибендә күрсәтегез.

Дөрес җаваплар

1 нче вариант

1 нче өлеш

|  |  |  |  |
| --- | --- | --- | --- |
| Бирем № | Җавап | Бирем № | Җавап |
| А1 | 2 | А16 | 1 |
| А2 | 3 | А17 | 2 |
| А3 | 3 | А18 | 1 |
| А4 | 4 | А19 | 3 |
| А5 | 3 | А20 | 1 |
| А6 | 2 | А21 | 4 |
| А7 | 4 | А22 | 2 |
| А8 | 1 | А23 | 4 |
| А9 | 2 | А24 | 3 |
| А10 | 4 | А25 | 2 |
| А11 | 2 | А26 | 3 |
| А12 | 3 | А27 | 1 |
| А13 | 1 | А28 | 2 |
| А14 | 4 | А29 | 3 |
| А15 | 2 | А30 | 4 |

2 нче өлеш

|  |  |
| --- | --- |
| Бирем № | Җавап |
| В1 | гөрләшә-гөрләшә |
| В2 | саф |
| В3 | өтер |
| В4 | 3 |
| В5 | 13 |
| В6 | 11,12.14 |
| В7 | 12 |
| В8 | 5, 6, 8, 12 |

**3 нче өлеш**

**3 НЧЕ ӨЛЕШНЕҢ СЫЙФАТЛАМАСЫ**

|  |
| --- |
| Текст турында мәгълүмат |
| **Чыганак:** Гыйльманов Г.Х. Яз иде// Тозлы яңгыр ‒ Казан: Татар.кит.нәшр., 1993 – 281-282 б. |

|  |  |
| --- | --- |
| **Төп проблемалар** | **Автор позициясе** |
| Мәхәббәт, аерылышу | Кайберәүләр, кешеләр арасына кереп, мәхәббәтне, саф хисләрне җимерәләр |

Бердәм республика имтиханы контроль-бәяләү материалларын Кукмара районы Ядегәр урта гомуми белем бирү мәктәбенең югары квалификацион категорияле татар теле һәм әдәбияты укытучысы Фатыйхова Люция Шархинур кызы әзерләде.